Vlčiak

Vlčiak je súhrnné označenie špecifických plemien psov, ktoré sa vyznačujú tým, že pri ich šľachtení bol použitý okrem psa domáceho aj vlk dravý (divý). Nejedná sa však o priame krížence psa a vlka, ale o plemená, v ktorých šľachtení zohral vlk minoritnú úlohu. Medzinárodná kynologická federácia (FCI) uznáva dve plemená "čistokrvných" vlčiakov:

 československý vlčiak (FCI skupina 1 pod číslom 332) - národné plemeno SR, vyšľachtené na území bývalého Česko-Slovenska. Pri jeho šľachtení bol použitý predovšetkým nemecký ovčiak a karpatský vlk
 saarloosov vlčiak - holandské plemeno, pri ktorého šľachtení bol použitý severský vlk. Na rozdiel od vlka karpatského, ktorý je samotár, je severský vlk viac privyknutý svorke - preto je saarloosov vlčiak spoločenskejší a prístupnejší výcviku.

Často sa pojmom vlčiak nesprávne označujú aj iné ovčiarske plemená psov, alebo psy vzhľadom podobné vlku. Predovšetkým sa ako vlčiak zvykne ľudovo označovať jedinec plemena nemecký ovčiak, toto označenie je však nesprávne. Pri šľachtení plemena nemecký ovčiak nikdy nebol použitý vlk.

 Galéria 

 Referencia 

 Iné projekty 

Kategória:Plemená psov